title: 2007/477/CE: Decizia Comisiei din 25 iunie 2007 privind compatibilitatea cu dreptul comunitar a măsurilor adoptate de Austria în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune

text:
               10.7.2007

               RO

               Jurnalul Oficial al Uniunii Europene

               L 180/11

      DECIZIA COMISIEI

   din 25 iunie 2007
   privind compatibilitatea cu dreptul comunitar a măsurilor adoptate de Austria în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune
   (2007/477/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (1), în special articolul 3a alineatul (2),
   având în vedere avizul comitetului instituit în temeiul articolului 23a din Directiva 89/552/CEE,
   întrucât:

               (1)

               Prin scrisoarea din 12 martie 2001, Austria a notificat Comisiei măsurile care urmează să fie adoptate în temeiul articolului 3a alineatul (1) din Directiva 89/552/CEE.

               (2)

               Comisia a verificat, în termen de trei luni de la respectiva notificare, compatibilitatea acestor măsuri cu dreptul comunitar, în special în ceea ce privește proporționalitatea măsurilor și transparența procedurii naționale de consultare.

               (3)

               Pe parcursul verificării, Comisia a luat în considerare informațiile disponibile privind peisajul mediatic austriac.

               (4)

               Lista evenimentelor de importanță majoră pentru societate, cuprinse de măsurile notificate de Austria a fost întocmită explicit și transparent, iar în Austria a fost lansat un proces amplu de consultare.

               (5)

               Comisia a constatat cu satisfacție faptul că evenimentele enumerate în cadrul măsurilor notificate de Austria au îndeplinit cel puțin două dintre următoarele criterii considerate drept indicatori fiabili ai importanței evenimentelor pentru societate: (i) un interes general deosebit în statul membru, nu doar o semnificație pentru cei care practică de obicei sportul sau activitatea în cauză; (ii) o importanță culturală specifică, general recunoscută, pentru populația din statul membru, în special în calitate de catalizator al identității culturale; (iii) implicarea echipei naționale în evenimentul în cauză, în contextul unei competiții sau al unui turneu de importanță internațională; și (iv) faptul că evenimentul a fost dintotdeauna difuzat de televiziunile gratuite și a beneficiat de cote ridicate de audiență.

               (6)

               Un anumit număr de evenimente enumerate printre măsurile notificate de Austria, inclusiv Jocurile Olimpice de vară și de iarnă, meciurile disputate în cadrul Cupei Mondiale la Fotbal și al Campionatului European de Fotbal la care participă echipa națională a Austriei, precum și meciurile de deschidere, semifinalele și finalele acestor competiții (masculin) intră în categoria evenimentelor care sunt în mod obișnuit considerate de importanță majoră pentru societate, astfel cum se menționează în mod explicit în considerentul 18 din Directiva 97/36/CE. Aceste evenimente prezintă un interes general deosebit în Austria, fiind foarte populare în rândul publicului larg, nu doar în rândul celor care urmăresc de obicei evenimente sportive.

               (7)

               Finala Cupei Austriei la fotbal prezintă o importanță generală deosebită în Austria, fotbalul fiind cel mai popular sport în acest stat membru.

               (8)

               Campionatele Mondiale de Schi alpin FIS și Campionatele Mondiale de Schi nordic FIS prezintă un interes general deosebit în Austria, deoarece schiul este un sport foarte popular, care face parte din programa școlară sportivă a acestui stat membru. De asemenea, importanța culturală deosebită a acestor evenimente, în calitate de catalizatori ai identității culturale austriece, se datorează succesului reprezentanților Austriei la aceste concursuri și importanței turismului sportiv (schi) în Austria.

               (9)

               Concertul de Anul Nou al orchestrei Filarmonicii din Viena prezintă o importanță culturală deosebită, reprezentând o parte semnificativă a identității culturale austriece, având în vedere calitatea deosebită a acestui eveniment cultural și faptul că dispune de o audiență considerabilă în întreaga lume.

               (10)

               Balul Operei din Viena prezintă un interes general deosebit în Austria, fiind un „eveniment cultural popular” și un simbol al sezonului balurilor, cu o semnificație specifică în tradiția culturală austriacă. Contribuția importantă adusă renumelui mondial al Operei din Viena de acest eveniment în care sunt implicați cântăreți de operă cunoscuți în întreaga lume îi confirmă importanța culturală deosebită pentru Austria.

               (11)

               Evenimentele enumerate au fost dintotdeauna transmise de televiziunile gratuite, beneficiind de cote ridicate de audiență.

               (12)

               Măsurile notificate de Austria par proporționale pentru a justifica o derogare de la libertatea fundamentală, conferită de Tratatul CE, de a furniza servicii în temeiul unui interes public major, adică pentru a asigura accesul publicului larg la difuzarea unor evenimente de importanță majoră pentru societate.

               (13)

               Măsurile notificate de Austria sunt compatibile cu normele comunitare privind competiția, definiția radiodifuzorilor calificați pentru a difuza evenimentele menționate bazându-se pe criterii obiective, care permit existența unei concurențe efective și potențiale pentru achiziționarea drepturilor de difuzare a acestor evenimente. De asemenea, numărul evenimentelor enumerate nu este disproporțional, astfel încât să distorsioneze concurența pe piețele din aval ale televiziunilor gratuite și cu plată.

               (14)

               În urma comunicării Comisiei către celelalte state membre privind măsurile notificate de Austria și în urma consultării comitetului instituit în temeiul articolului 23a din Directiva 89/552/CEE, directorul general pentru educație și cultură a informat Austria, prin scrisoarea din 31 mai 2001, în legătură cu intenția Comisiei Europene de a nu obiecta față de măsurile notificate.

               (15)

               Aceste măsuri au intrat în vigoare la 1 octombrie 2001.

               (16)

               Măsurile adoptate de Austria au fost publicate în seria C a Jurnalului Oficial al Comunităților Europene
                   (2), în conformitate cu articolul 3a alineatul (2) din Directiva 89/552/CEE.

               (17)

               Din hotărârea Tribunalului de Primă Instanță în Cauza T-33/01 Infront WM c. Comisiei Europene rezultă că declarația conform căreia măsurile adoptate în temeiul articolului 3a alineatul (1) din Directiva 89/552/CEE sunt compatibile cu dreptul comunitar reprezintă o decizie în sensul articolului 249 din Tratatul CE și, prin urmare, trebuie să fie adoptată de către Comisie. În consecință, se impune să se declare, prin prezenta decizie, că măsurile notificate de Austria sunt compatibile cu dreptul comunitar. Măsurile, astfel cum au fost adoptate în final de Austria și prezentate în anexa la prezenta decizie, trebuie să fie publicate în Jurnalul Oficial în conformitate cu articolul 3a alineatul (2) din Directiva 89/552/CEE,

         ADOPTĂ PREZENTA DECIZIE:
   Articolul 1
   Măsurile prevăzute la articolul 3a alineatul (1) din Directiva 89/552/CEE și notificate Comisiei de către Austria la 12 martie 2001, astfel cum au fost publicate în
         Jurnalul Oficial al Comunităților Europene seria C nr. 16 din 19 ianuarie 2002, sunt compatibile cu dreptul comunitar.
   Articolul 2
   Măsurile, astfel cum au fost adoptate în final de Austria și stabilite prin anexa la prezenta decizie, se publică în Jurnalul Oficial în conformitate cu articolul 3a alineatul (2) din Directiva 89/552/CEE.

      Adoptată la Bruxelles, 25 iunie 2007.

            Pentru Comisie

         Viviane REDING

            Membru al Comisiei

      (1)  JO L 298, 17.10.1989, p. 23. Directivă, astfel cum a fost modificată ultima dată prin Directiva 97/36/CE a Parlamentului European și a Consiliului (JO L 202, 30.7.1997, p. 60).

      (2)  JO C 16, 19.1.2002, p. 8.

      ANEXĂ
      Publicare conform articolului 3a alineatul (2) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune
      Măsurile adoptate de Austria, care urmează să fie publicate în temeiul articolului 3a alineatul (2) din Directiva 89/552/CEE, sunt prezentate în următoarele extrase din Bundesgesetzblatt (Jurnalul oficial federal – I nr. 85/2001 și II nr. 305/2001):

         „85.   Document federal privind exercitarea drepturilor exclusive de difuzare a programelor de televiziune (Document privind drepturile exclusive în televiziune – Fernseh-Exclusivrechtegesetz – FERG).
         Nationalrat a decretat următoarele:
         Articolul 1

                     § 1.

                                 (1)

                                 Prezenta lege, cu excepția subparagrafului 5, vizează doar posturile de televiziune cărora li se aplică Legea austriacă privind difuzarea (Österreichischer Rundfunkgesetz – ORF-Gesetz), publicată în Jurnalul oficial federal (BGBl.) nr. 379/1984, sau Legea privind televiziunile private (Privatfernsehgesetz), BGBl. I nr. 84/2001.

                                 (2)

                                 Dispozițiile de la subparagraful 3 nu se aplică în cazul drepturilor de difuzare obținute înainte de intrarea în vigoare a prezentei legi, decât în cazul în care acordurile subiacente au fost extinse după intrarea în vigoare a prezentei legi.

               § 2.   Evenimentele care prezintă «un interes social considerabil» sunt, în sensul prezentei legi, exclusiv evenimentele la care se face referire într-o ordonanță emisă în temeiul subparagrafului 4 de mai jos.

                     § 3.

                                 (1)

                                 În cazul în care un post de televiziune a obținut drepturi exclusive de difuzare pentru un eveniment menționat într-o ordonanță emisă în temeiul subparagrafului 4 de mai jos, aceasta va permite vizionarea evenimentului la o televiziune gratuită din Austria de către cel puțin 70 % din abonați și telespectatorii scutiți de plata abonamentului, în conformitate cu dispozițiile stabilite prin ordonanța în cauză (transmisiune integrală sau parțială, în direct sau în reluare). În scopul prezentului alineat, difuzarea se va numi «în reluare» în cazul în care intervalul dintre începutul evenimentului și începutul difuzării nu depășește 24 ore.

                                 (2)

                                 În scopul prezentei legi, se numesc «canale de televiziune cu acces gratuit» acele canale pe care telespectatorii le pot recepționa fără plata regulată sau suplimentară a vreunor costuri de utilizare a echipamentului tehnic pentru decodare. «Plățile suplimentare», în sensul prezentului subparagraf, nu vor include plata abonamentului [punctul 2 din Legea privind taxa pentru licență (Rundfunkgebührengesetz – RGG)], taxa pentru anumite programe (puntul 20 din Legea privind radiodifuziunea), taxa de racordare la rețeaua de cablu și taxa fixă plătibilă operatorului de cablu.

                                 (3)

                                 Se va considera că obligația menționată la subparagraful (1) a fost îndeplinită în cazul în care se oferă probe că postul de televiziune a făcut tot posibilul, în condiții normale de piață, pentru ca evenimentul menționat la subparagraful (1) să fie vizionat pe canalele de televiziune gratuite. Pentru a încheia un acord amiabil privind aceste condiții, un post de televiziune poate sesiza Senatul federal de comunicații (Bundeskommunikationssenat). Acesta din urmă va implica toate părțile care doresc interesate la un acord și va realiza o înregistrare scrisă a negocierilor și a rezultatului acestora.

                                 (4)

                                 În cazul în care nu se ajunge la nici un acord, Senatul federal pentru comunicații, la cererea unuia dintre posturile de televiziune implicate, va stabili dacă radiodifuzorul în cauză și-a îndeplinit în mod corespunzător obligațiile menționate la subparagrafele (1) și (3). În cazul în care radiodifuzorul nu și-a îndeplinit în mod corespunzător aceste obligații, Senatul federal pentru comunicații o va înlocui în stabilirea a ceea ce se înțelege prin «condiții normale de piață», astfel cum se menționează la subparagraful (3). Senatul federal pentru comunicații va stabili în special un preț de piață adecvat pentru acordarea drepturilor de difuzare.

                                 (5)

                                 Un post de televiziune care nu și-a îndeplinit în mod corespunzător obligațiile menționate la subparagraful (1) poate fi acționat în judecată printr-o acțiune civilă în despăgubire. Dreptul la despăgubiri include și compensarea pentru pierderea câștigurilor salariale.

                                 (6)

                                 Solicitarea daunelor va fi permisă de îndată ce s-a emis o decizie în temeiul subparagrafului (4). Fără a aduce atingere subparagrafului (7), instanța și părțile participante la procedurile menționate la subparagraful (4) vor fi supuse unei decizii definitive.

                                 (7)

                                 În cazul în care, în cadrul procedurilor menționate la subparagraful (6), instanța consideră că decizia este ilegală, va întrerupe procedurile și va depune o plângere la Înalta Curte Administrativă (Verwaltungsgerichtshof – VwGH) în temeiul articolului 131 subparagraful (2) din Constituția federală (B-VG), solicitând constatarea ilegalității deciziei în cauză. În cazul în care VwGH emite o decizie, instanța își va continua procedura și va lua o decizie respectând punctul de vedere al VwGH.

                     § 4.

                                 (1)

                                 Guvernul federal va stabili, printr-o ordonanță, care dintre evenimentele menționate la subparagraful 2 prezintă un interes social desoebit în Austria. Ordonanța va include doar evenimentele care îndeplinesc cel puțin două din următoarele criterii:

                                             1.

                                             Se bucură deja de o atenție deosebită în Austria, în special în urma raportărilor din presă;

                                             2.

                                             Sunt expresii ale identității sociale, artistice sau culturale austriece;

                                             3.

                                             Este vorba de evenimente sportive care – în special din cauza participării sportivilor/sportivelor austrieci/austriece – au o semnificație națională deosebită sau se bucură de interesul general al telespectatorilor din Austria datorită importanței lor internaționale;

                                             4.

                                             Este vorba de evenimente care au mai fost transmise de televiziuni gratuite.

                                 (2)

                                 În ordonanță se va specifica dacă un eveniment va fi transmis la televiziunea gratuită în direct sau în reluare și dacă se va transmite evenimentul în întregime sau doar anumite părți ale acestuia. Un eveniment va fi transmis în direct și în întregime în cazul în care nu există motive obiective (diferența de fus orar, evenimente sau părți ale aceluiași eveniment care se desfășoară simultan) pentru care ar fi necesar și adecvat să nu fie transmis în acest fel.

                                 (3)

                                 Înainte de emiterea sau de modificarea ordonanței, se va consulta un eșantion reprezentativ al posturilor de televiziune, al deținătorilor de drepturi de difuzare, al sectorului de afaceri, al consumatorilor, angajaților și persoanelor care lucrează în domeniul culturii și al sportului. Proiectul de ordonanță va fi publicat în suplimentul (Amtsblatt) publicației Wiener Zeitung, comentariile putând fi prezentate într-un interval de opt săptămâni. Proiectul va fi apoi înaintat Comisiei Europene. Ordonanța poate fi emisă doar dacă, într-un interval de trei luni de când a fost prezentată Comisiei Europene, aceasta din urmă nu a formulat nici o obiecție privind emiterea ordonanței.
                                 […]

               § 6.   Controlul juridic al posturilor de televiziune revine, în ceea ce privește dispozițiile prezentei legi, Senatului federal pentru comunicații (§ 11 din KommAustria Act (KOG), BGBl. I nr. 32/2001).

                     § 7.

                                 (1)

                                 Orice persoană care nu își respectă obligațiile ce îi revin în temeiul:

                                             1.

                                             § 3 subparagraful (1); sau
                                             […]
                                             comite o infracțiune administrativă și devine pasibilă de o amendă între 36 000 și 58 000 euro din partea Senatului federal pentru comunicații.

                                 (2)

                                 În cadrul procedurii menționate la subparagraful (1), Senatul federal pentru comunicații va conduce o audiere publică.

                                 (3)

                                 Senatul federal pentru comunicații va aplica Legea generală a procedurilor administrative din 1991 (Allgemeine Verwaltungsverfahrensgesetz 1991) (BGBl. nr. 51), iar în cazurile menționate la subparagraful (1), Legea sancțiunilor administrative din 1991 (Verwaltungsstrafgesetz 1991) (BGBl. nr. 52).

                                 (4)

                                 În cazul în care un post de televiziune încalcă în mod grav și repetat prezenta lege (§ 2 subparagraful (1) din Legea privind televiziunile private, BGBl. I nr. 84/2001), Senatul federal pentru comunicații va iniția procedura de retragere a licențelor sau de interzicere a difuzărilor prin cablu, astfel cum se menționează la subparagraful 63 din Legea privind televiziunile private.
                                 […]

                     § 9.

                                 (1)

                                 Guvernul federal va răspunde de punerea în aplicare a articolului 4, subparagrafele (1), (2) și (3), teza finală, din prezenta lege, Ministerului Justiției i se va încredința punerea în aplicare a articolului 3, subparagrafele (5)-(7), iar Cancelarului federal i se va încredința punerea în aplicare a celorlalte prevederi.

                                 (2)

                                 Cerințele menționate la articolul 4, subparagraful (3), prima și a doua teză, pot fi ignorate la emiterea pentru prima dată a unei ordonanțe după intrarea în vigoare a prezentei legi federale, în cazul în care, în cadrul pregătirii procedurii de notificare în conformitate cu articolul 3, litera (a) alineatele (1) și (2) din Directiva 89/552/CEE, astfel cum a fost modificată prin Directiva 97/36/CE, părțile în cauză au fost deja consultate, iar conținutul ordonanței care urmează să fie emisă a fost mediatizat în mod corespunzător în cadrul consultării.

               § 10.   Prevederile articolelor 1-4, 6-9 și 11 din prezenta lege transpun articolul 3 litera (a) alineatul (1) din Directiva 89/552/CEE privind coordonarea anumitor dispoziții legale, de reglementare și administrative ale statelor membre cu privire la desfășurarea activităților de difuzare a programelor de televiziune (JO L 298, 17.10.1989, p. 23), astfel cum a fost modificată prin Directiva 97/36/CE (JO L 202, 30.7.1997, p. 60).
         […]
         § 11.   Prezenta directivă intră în vigoare la 1 august 2001.

               KLESTIL
               SCHÜSSEL”

         „305.   Regulament privind evenimentele care prezintă un interes public deosebit
         Ordinul de mai jos se emite în temeiul articolului 4, subparagraful (1) din Legea federală privind exercitarea drepturilor exclusive de difuzare a programelor de televiziune (Legea privind drepturile exclusive în televiziune – Fernseh-Exclusivrechtegesetz – FERG), BGBl. I nr. 85/2001.

                     § 1.

                     Evenimente care prezintă un interes social deosebit:

                                 1.

                                 Jocurile Olimpice de vară sau de iarnă;

                                 2.

                                 Meciurile de fotbal din cadrul Cupei Mondiale FIFA (masculin), în cazul participării echipei naționale a Austriei, precum și meciurile de deschidere, semifinalele și finala Cupei Mondiale la Fotbal (masculin);

                                 3.

                                 Meciurile de fotbal din cadrul Campionatului European de Fotbal (masculin), în cazul participării echipei naționale a Austriei, precum și meciurile de deschidere, semifinalele și finala Campionatului European de Fotbal (masculin);

                                 4.

                                 Finala Cupei Austriei la fotbal;

                                 5.

                                 Campionatele Mondiale de Schi Alpin FIS;

                                 6.

                                 Campionatele Mondiale de Schi Nordic;

                                 7.

                                 Concertul de Anul Nou al Orchestrei Filarmonicii din Viena;

                                 8.

                                 Balul Operei din Viena.

                     § 2.

                                 (1)

                                 Posturile de televiziune care au obținut drepturi exclusive de difuzare a evenimentelor menționate la § 1 se vor asigura că aceste evenimente pot fi vizionate în direct și integral la televiziunea gratuită.

                                 (2)

                                 O versiune înregistrată sau parțială a evenimentelor specificate la articolul 1, subparagrafele (1), (5), (6) și (8) se poate transmite în cazul în care:

                                             1.

                                             Anumite părți ale unuia sau mai multor evenimente menționate la articolul § 1 au loc în același timp; sau

                                             2.

                                             Evenimentul nu a fost niciodată transmis integral datorită duratei sale.

                     § 3.

                     Prezenta ordonanță intră în vigoare la 1 octombrie 2001.

               SCHÜSSEL – RIESS-PASSER – FERRERO-WALDNER – GEHRER – GRASSER – STRASSER – BÖHMDORFER – MOLTERER – HAUPT – FORSTINGER – BARTENSTEIN.”


title: 2007/512/CE: Decizia Consiliului din 15 februarie 2007 privind semnarea, în numele Comunității Europene, și aplicarea în mod provizoriu a unei înțelegeri între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene

text:
               20.7.2007

               RO

               Jurnalul Oficial al Uniunii Europene

               L 188/15

         DECIZIA CONSILIULUI
   din 15 februarie 2007
   privind încheierea, în numele Comunității Europene, a unei înțelegeri între Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene
   (2007/511/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (a) și articolul 66, coroborate cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               În conformitate cu articolul 21 alineatul (3) din Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operaționale la Frontierele Externe ale statelor membre ale Uniunii Europene (2), țările asociate transpunerii, punerii în aplicare și dezvoltării acquis-ului Schengen trebuie să participe la activitățile agenției. Modalitățile participării acestora vor fi determinate prin înțelegeri ulterioare, încheiate între Comunitate și acele țări.

               (2)

               Ca urmare a autorizării acordate Comisiei la 7 octombrie 2004, au fost încheiate negocieri cu Republica Islanda și Regatul Norvegiei pentru o înțelegere cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene.

               (3)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii care, prin urmare, nu este obligatorie pentru aceasta și nu i se aplică. Având în vedere faptul că prezenta decizie are drept obiectiv dezvoltarea acquis-ului Schengen în temeiul dispozițiilor prevăzute în partea a treia titlul IV din Tratatul de instituire a Comunității Europene, Danemarca ar trebui să decidă, în conformitate cu articolul 5 din respectivul protocol, în termen de șase luni de la data adoptării prezentei decizii de către Consiliu, dacă o pune în aplicare sau nu în dreptul său intern.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (3). În consecință, Regatul Unit nu participă la adoptarea prezentei decizii, care nu este obligatorie pentru acesta și nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (4). În consecință, Irlanda nu participă la adoptarea prezentei decizii, care nu este obligatorie pentru aceasta și nu i se aplică.

               (6)

               În conformitate cu Decizia 2007/512/CE a Consiliului (5) și până la încheierea definitivă, la o dată ulterioară, înțelegerea a fost semnată în numele Comunității Europene la 1 februarie 2007.

               (7)

               Înțelegerea ar trebui încheiată,

         DECIDE:
   Articolul 1
   Înțelegerea dintre Comunitatea Europeană și Republica Islanda și Regatul Norvegiei cu privire la modalitățile de participare a acestor state la Agenția Europeană pentru Gestionarea Cooperării Operaționale la Frontierele Externe ale statelor membre ale Uniunii Europene este aprobată în numele Comunității.
   Textul înțelegerii se anexează la prezenta decizie (6).
   Articolul 2
   Președintele Consiliului este autorizat să desemneze persoana împuternicită să depună, în numele Comunității, instrumentul de aprobare prevăzut la articolul 9 alineatul (1) din înțelegere, pentru a exprima consimțământul Comunității de a se obliga.

      Adoptată la Bruxelles, 15 februarie 2007.

            Pentru Consiliu

            Președintele

         W. SCHÄUBLE

      (1)  Avizul Parlamentului European din 12 decembrie 2006 (nepublicat încă în Jurnalul Oficial).

      (2)  JO L 349, 25.11.2004, p. 1.

      (3)  JO L 131, 1.6.2000, p. 43.

      (4)  JO L 64, 7.3.2002, p. 20.

      (5)  A se vedea pagina 17 din prezentul Jurnal Oficial.

      (6)  A se vedea pagina 19 din prezentul Jurnal Oficial.


title: Decizia Consiliului din 13 martie 1989 privind încheierea celui de-al doilea Protocol adițional la Acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate

text:
               02/Volumul 04

               RO

               Jurnalul Ofícial al Uniunii Europene

               128

         31989D0331

               L 136/13

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 martie 1989
   privind încheierea celui de-al doilea Protocol adițional la Acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate
   (89/331/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât, în conformitate cu Regulamentul (CEE) nr. 839/88 (1), perceperea drepturilor vamale aplicabile de Comunitatea celor Zece pentru anumite produse importate din Spania și din Portugalia a fost complet suspendată începând cu momentul în care nivelul acestor drepturi a scăzut la 2 % sau mai puțin;
   întrucât trebuie aprobat un al doilea Protocol adițional la Acordul între Comunitatea Economică Europeană și Regatul Norvegiei (2), semnat la Bruxelles la 14 mai 1973, care să prevadă suspendarea completă a drepturilor vamale aplicabile produselor care intră sub incidența acordului, importate din Spania în Norvegia, în cazul în care nivelul acestor drepturi scade la 2 % sau mai puțin,
   DECIDE:
   Articolul 1
   Cel de-al doilea Protocol adițional la Acordul între Comunitatea Economică Europeană și Regatul Norvegiei ca urmare a aderării Regatului Spaniei și a Republicii Portugheze la Comunitate se aprobă în numele Comunității.
   Textul protocolului este anexat la prezenta decizie.
   Articolul 2
   Președintele Consiliului procedează la notificarea prevăzută la articolul 3 din protocol (3).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 13 martie 1989.

            Pentru Consiliu

            Președintele

         C. SOLCHAGA CATALAN

      (1)  JO L 87, 31.3.1988, p. 1.

      (2)  JO L 171, 27.6.1973, p. 2.

      (3)  Data intrării în vigoare a protocolului va fi publicată în Jurnalul Oficial al Comunităților Europene de Secretariatul General al Consiliului.


title: Decizia Consiliului din 4 octombrie 2004 privind încheierea unui Acord de reînnoire a acordului de cooperare științifică și tehnologică între Comunitatea Europeană și Guvernul Statelor Unite ale Americii

text:
Anunţ juridic important

|

32004D0756

Jurnalul Oficial L 335 , 11/11/2004 p. 0005 - 0006 Jurnalul Oficial L 153 , 07/06/2006 p. 0091 - 0092

		20041004Decizia Consiliuluidin 4 octombrie 2004privind încheierea unui Acord de reînnoire a acordului de cooperare științifică și tehnologică între Comunitatea Europeană și Guvernul Statelor Unite ale Americii(2004/756/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 170 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Prin Decizia din 13 octombrie 1998 [2], Consiliul a aprobat încheierea Acordului de cooperare științifică și tehnologică între Comunitatea Europeană și Guvernul Statelor Unite ale Americii.(2) Articolul 12 litera (b) din acord prevede următoarele: "Prezentul acord se încheie pe o perioadă inițială de cinci ani. După examinarea fiecărei perioade succesive de către părți în ultimul an, acordul poate fi prelungit, cu posibile modificări pe perioade suplimentare de cinci ani, prin acordul reciproc scris al părților".(3) Autoritățile Statelor Unite ale Americii au informat serviciile Comisiei că ar fi în favoarea reînnoirii acordului menționat mai sus pe încă o perioadă de cinci ani. În consecință, o reînnoire rapidă ar fi în interesul ambelor părți.(4) Conținutul material al acordului reînnoit va fi identic cu conținutul material al acordului care a expirat la 13 octombrie 2003.(5) Acordul de reînnoire a Acordului de cooperare științifică și tehnologică între Comunitatea Europeană și Guvernul Statelor Unite ale Americii ar trebui aprobat, în numele Comunității,DECIDE:Articolul 1Acordul de reînnoire a Acordului de cooperare științifică și tehnologică între Comunitatea Europeană și Guvernul Statelor Unite ale Americii pe o perioadă suplimentară de cinci ani se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită să semneze acordul pentru a angaja Comunitatea.Adoptată la Luxemburg, 4 octombrie 2004.Pentru ConsiliuPreședinteleA. J. De Geus[1] Aviz emis la 16 decembrie 2003 (nepublicat încă în Jurnalul Oficial).[2] JO L 284, 22.10.1998, p. 35.--------------------------------------------------


title: 2014/55/UE: Decizia Băncii Centrale Europene din 27 decembrie 2013 de modificare a Deciziei BCE/2010/21 privind conturile anuale ale Băncii Centrale Europene (BCE/2013/52)

text:
               4.2.2014

               RO

               Jurnalul Oficial al Uniunii Europene

               L 33/7

      DECIZIA BĂNCII CENTRALE EUROPENE

   din 27 decembrie 2013
   de modificare a Deciziei BCE/2010/21 privind conturile anuale ale Băncii Centrale Europene
   (BCE/2013/52)
   (2014/55/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 26.2,
   întrucât:

               (1)

               Decizia BCE/2010/21 (1) stabilește normele pentru întocmirea conturilor anuale ale Băncii Centrale Europene (BCE).

               (2)

               Articolul 24 din Decizia BCE/2010/21 prevede că, în cazul în care un anumit tratament contabil nu este prevăzut de Decizia BCE/2010/21 și în absența unei decizii contrare a Consiliului guvernatorilor, BCE respectă principiile de evaluare în conformitate cu standardele internaționale de contabilitate (International Accounting Standards) (IAS), astfel cum au fost adoptate de Uniunea Europeană, aplicabile activităților și conturilor BCE.

               (3)

               BCE aplică Standardul Internațional de Contabilitate (IAS) 19 Beneficiile angajaților pentru recunoașterea câștigurilor și pierderilor actuariale pentru beneficiile postangajare în temeiul abordării „coridorului”.

               (4)

               IAS 19 a fost revizuit și este aplicabil pentru perioadele anuale începând cu sau după 1 ianuarie 2013. În cadrul IAS 19 revizuit, abordarea „coridorului” a fost eliminată.

               (5)

               Anexa I la Decizia BCE/2010/21 ar trebui modificată pentru a prevedea raportarea rezultatelor reevaluărilor datoriei (activului) net(e) privind beneficiul determinat în ceea ce privește beneficiile postangajare în pasivul bilanțului BCE din postul 14 „Conturi de reevaluare”.

               (6)

               Prin urmare, Decizia BCE/2010/21 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   Anexa I la Decizia BCE/2010/21 se modifică în conformitate cu anexa la prezenta decizie.
   Articolul 2
   Intrare în vigoare
   Prezenta decizie intră în vigoare la 30 decembrie 2013.

      Adoptată la Frankfurt pe Main, 27 decembrie 2013.

            Președintele BCE

         Mario DRAGHI

      (1)  Decizia BCE/2010/21 din 11 noiembrie 2010 privind conturile anuale ale Băncii Centrale Europene (JO L 35, 9.2.2011, p. 1).

      ANEXĂ
      Anexa I la Decizia BCE/2010/21 se modifică după cum urmează:

                  1.

                  În tabelul „Pasive”, în ceea ce privește postul de bilanț 14 (Conturi de reevaluare), coloana „Clasificarea conținutului posturilor de bilanț” se înlocuiește cu următorul text:

                              „(a)

                              Conturi de reevaluare legate de fluctuații de preț pentru aur, pentru fiecare tip de titlu de valoare exprimat în euro, pentru fiecare tip de titlu de valoare exprimat în valută, pentru opțiuni; diferențele din evaluarea de piață legate de instrumentele derivate pe riscul ratei dobânzii; conturi de reevaluare legate de fluctuații ale cursului de schimb pentru fiecare poziție valutară netă deținută, inclusiv swap-urile valutare/contractele la termen pe cursul de schimb și DST
                              Conturi de reevaluare speciale provenite din contribuții în conformitate cu articolul 48.2 din Statutul SEBC în ceea ce privește băncile centrale ale statelor membre ale căror derogări au fost abrogate. A se vedea articolul 13 alineatul (2)

                              (b)

                              Rezultatele reevaluărilor datoriei (activului) net(e) privind beneficiul determinat în ceea ce privește beneficiile postangajare, care sunt poziția netă a următoarelor subposturi:

                                          (i)

                                          Câștigurile și pierderile actuariale în valoarea actualizată a unei obligații privind beneficiul determinat

                                          (ii)

                                          Rentabilitatea activelor planului, excluzându-se sumele incluse în dobânda netă aferentă datoriei (activului) net(e) privind beneficiul determinat

                                          (iii)

                                          Orice modificare a efectului plafonului activului, excluzându-se sumele incluse în dobânda netă aferentă datoriei (activului) net(e) privind beneficiul determinat”.

                  2.

                  În tabelul „Pasive”, în ceea ce privește postul de bilanț 14 (Conturi de reevaluare), coloana „Principiu de evaluare” se înlocuiește cu următorul text:

                              „(a)

                              Diferența din reevaluare între costul mediu și valoarea de piață, valută convertită la cursul pieței

                              (b)

                              În conformitate cu articolul 24 alineatul (2)”.


title: Decizia Consiliului de administrație al Europol din 9 aprilie 2009 de aprobare a condițiilor și procedurilor stabilite de Europol de adaptare a sumelor prevăzute în apendicele la Decizia Consiliului de administrație al Europol din 16 noiembrie 1999 privind impozitele aplicabile salariilor și remunerațiilor plătite membrilor personalului Europol în beneficiul Europol

text:
               25.4.2009

               RO

               Jurnalul Oficial al Uniunii Europene

               L 105/18

      DECIZIA CONSILIULUI DE ADMINISTRAȚIE AL EUROPOL

   din 9 aprilie 2009
   de aprobare a condițiilor și procedurilor stabilite de Europol de adaptare a sumelor prevăzute în apendicele la Decizia Consiliului de administrație al Europol din 16 noiembrie 1999 privind impozitele aplicabile salariilor și remunerațiilor plătite membrilor personalului Europol în beneficiul Europol
   (2009/346/CE)
   CONSILIUL DE ADMINISTRAȚIE AL EUROPOL,
   având în vedere Protocolul întocmit pe baza articolului K.3 din Tratatul privind Uniunea Europeană și a articolului 41 alineatul (3) din Convenția Europol, privind privilegiile și imunitățile Europol, ale membrilor organelor acestuia, ale directorilor adjuncți și ale angajaților Europol (1), în special articolul 10,
   întrucât:

               (1)

               Consiliul a decis la 6 aprilie 2009 adaptarea salariilor și a remunerațiilor oficialilor cu 1,7 % cu efect retroactiv de la 1 iulie 2007.

               (2)

               Consiliul de administrație a decis la 9 aprilie 2009 să opereze o majorare a sumelor prevăzute în articolul 4 din apendicele la Decizia Consiliului de administrație din 16 noiembrie 1999 (2) cu același procent și cu efect de la aceeași dată ca cea stabilită de Decizia Consiliului din 6 aprilie 2009 menționată la punctul 1.

               (3)

               În conformitate cu aceeași Decizie a Consiliului de administrație din 9 aprilie 2009, valorile astfel stabilite trebuie publicate în Jurnalul Oficial al Uniunii Europene,

         DECIDE:
   Articolul 1
   Cu începere de la 1 iulie 2007:

               1.

               Valoarea prevăzută în prima teză a articolului 4 din apendicele la Decizia Consiliului de administrație al Europol din 16 noiembrie 1999 se înlocuiește cu 115, 61 EUR.

               2.

               Valorile în unități euro din tabelul inclus în articolul 4 din apendicele la Decizia Consiliului de administrație din 16 noiembrie 1999 se înlocuiesc cu următoarele:

                           8 % la sumele între 115,61 EUR și 2 036,45 EUR

                           10 % la sumele între 2 036,46 EUR și 2 804,90 EUR

                           12,5 % la sumele între 2 804,91 EUR și 3 214,56 EUR

                           15 % la sumele între 3 214,57 EUR și 3 650,62 EUR

                           17,5 % la sumele între 3 650,63 EUR și 4 060,32 EUR

                           20 % la sumele între 4 060,33 EUR și 4 457,42 EUR

                           22,5 % la sumele între 4 457,43 EUR și 4 867,09 EUR

                           25 % la sumele între 4 867,10 EUR și 5 264,21 EUR

                           27,5 % la sumele între 5 264,22 EUR și 5 673,87 EUR

                           30 % la sumele între 5 673,88 EUR și 6 070,99 EUR

                           32,5 % la sumele între 6 071,00 EUR și 6 480,66 EUR

                           35 % la sumele între 6 480,67 EUR și 6 878,40 EUR

                           40 % la sumele între 6 878,41 EUR și 7 288,09 EUR

                           45 % la sumele peste 7 288,10 EUR.

         Articolul 2
   Prezenta decizie se publică în Jurnalul Oficial al Uniunii Europene.
   Articolul 3
   Prezenta decizie intră în vigoare în ziua următoare adoptării sale.

      Adoptată la Haga, 9 aprilie 2009.

         Viktor ČECH

            Președintele Consiliului de administrație

      (1)  JO C 221, 19.7.1997, p. 2.

      (2)  JO C 65, 28.2.2001, p. 6.